Diari Oficial de la Generalitat Valenciana


Sumari del DOGV 8638, del 19-09-2019 (2019/8803)

DECRET 192/2019, de 13 de setembre, del Consell, d'implantació d'ensenyaments universitaris oficials de grau i màster en la Universitat de València Estudi-General, la Universitat Politècnica de València i la Universitat Miguel Hernández d'Elx.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8638

Data del DOGV
:   19-09-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/8803


Data del document
:   13-09-2019

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Decret

Descriptors 

:   * Conselleria d'Innovació, Universitats, Ciència i Societat Digital
    * legislació

DECRET 192/2019, de 13 de setembre, del Consell, d'implantació d'ensenyaments universitaris oficials de grau i màster en la Universitat de València Estudi-General, la Universitat Politècnica de València i la Universitat Miguel Hernández d'Elx. [2019/8803]  
Les universitats públiques que es relacionen en els annexos I, II i III d'aquest decret han sol·licitat autorització per a implantar ensenyaments universitaris oficials de grau i màster en el curs 2019-2020.  
La Llei orgànica 6/2001, de 21 de desembre, d'universitats, estructura els ensenyaments universitaris oficials en tres cicles i disposa que per a impartir aquests ensenyaments oficials i expedir els corresponents títols, amb validesa en tot el territori nacional, les universitats han de posseir l'autorització de la comunitat autònoma, segons el que es dispose en la seua legislació, i obtindre la verificació del Consell d'Universitats. En idèntic sentit es pronuncia l'article 24.1 del Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.  
L'Ordre 86/2010, de 15 de novembre, de la Conselleria d'Educació, estableix el procediment per a la implantació d'ensenyaments universitaris oficials de grau, màster i doctorat a les universitats de la Comunitat Valenciana.  
Consta en l'expedient la justificació per les universitats del compliment dels requisits exigits per la normativa esmentada.  
Per això, vistos els articles 8 i 35.2 de la Llei orgànica 6/2001, de 21 de desembre; l'article 3.3 del Reial decret 1393/2007, de 29 d'octubre, i l'article 37 de la Llei 4/2007, de 9 de febrer, de la Generalitat, de coordinació del sistema universitari valencià, d'acord amb l'article 28.c de la Llei 5/1983, de 30 de desembre, de la Generalitat, del Consell, a proposta de la consellera d'Innovació, Universitats, Ciència i Societat Digital, prèvia deliberació del Consell, en la reunió de 13 de setembre de 2019,  
  
  
  
DECRETE  
  
Primer  
S'autoritza la Universitat de València Estudi-General, la Universitat Politècnica de València i la Universitat Miguel Hernández d'Elx a implantar, en el curs 2019-2020, els ensenyaments universitaris oficials de grau i màster, per al màxim de places de nou ingrés que figuren en els annexos I, II i III d'aquest decret.  
  
Segon  
Aquestes autoritzacions es posaran en coneixement del Ministeri de Ciència, Innovació i Universitats, a l'efecte que aquest eleve al Govern la proposta per a l'establiment del caràcter oficial dels títols i la inscripció en el Registre d'Universitats, Centres i Títols (RUCT).  
  
  
Tercer  
El seguiment dels plans d'estudis verificats pel Consell d'Universitats es farà per part de l'Agència Valenciana d'Avaluació i Prospectiva dos anys després d'implantar-se, excepte en el cas que aquest procés coincidisca amb la renovació d'acreditació d'aquest.  
  
Quart  
Abans del transcurs de sis, set o huit anys per als graus, quatre per als màsters i sis anys per als doctorats, a comptar de la data de la verificació inicial o des de l'última acreditació, els títols hauran d'haver renovat l'acreditació en els termes establits en els articles 24, apartat 2 ,i 27 bis del Reial decret 1393/2007, de 29 d'octubre, pel qual s'estableix l'ordenació d'ensenyaments universitaris oficials.  
  
Cinqué  
Aquest decret tindrà efectes des de l'endemà de la publicació d'aquest en el Diari Oficial de la Generalitat Valenciana.  
Contra aquest decret, que posa fi a la via administrativa, d'acord amb el que s'estableix en l'article 123 de la Llei 39/2015, d'1 d'octubre, del procediment administratiu comú de les administracions públiques, es podrà interposar directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de la publicació en el Diari Oficial de la Generalitat Valenciana, d'acord amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
De manera potestativa, es podrà interposar un recurs de reposició davant del Consell, en el termini d'un mes a comptar des de l'endemà de la publicació d'aquest decret en el Diari Oficial de la Generalitat Valenciana, segons el que s'estableix en l'article 124 de l'esmentada Llei 39/2015, sense que es puguen interposar simultàniament els dos recursos esmentats.  
Tot això sense perjudici que persones interessades puguen exercir qualsevol altra via que estimen oportuna.  
  
València, 13 de setembre de 2019  
  
El president de la Generalitat,  
XIMO PUIG I FERRER  
  
La consellera d'Innovació, Universitats, Ciència i Societat Digital,  
CAROLINA PASCUAL VILLALOBOS  
  
  
ANNEX I  
Universitat de València (Estudi General)  
  
GRAU  
Títol Nre. places Centre  
Grau en Intel·ligència i Analítica   
de Negocis (Business Intelligence   
& Analytics, BIA) 50 Facultat d'Economia  
  
  
MÀSTER  
Títol Nre. places Centre  
Màster Universitari en Nous Periodismes, Comunicació Política i Societat   
del Coneixement 25 Facultat de Filosofia, Traducció i Comunicació  
  
  
  
ANNEX II  
Universitat Politècnica de València  
  
GRAU  
Títol Nre. places Centre  
Grau en Tecnologia   
Digital i Multimèdia 40 ESTSI Telecomunicacions  
  
MÀSTER  
Títol Nre. places Centre  
Màster Universitari   
en Millora Genètica Vegetal 20 Institut Universitari de Conservació i Millora de l'Agrodiversitat Valenciana (COMAV)  
Màster Universitari en Estudis   
de la Ciència, la Tecnologia   
i la Innovació (Universitat   
d'Oviedo, Universitat   
de Salamanca i Universitat Politècnica de València) 35 Departament de Projectes d'Eginyeria  
  
  
  
  
ANNEX III  
Universitat Miguel Hernández d'Elx  
  
GRAU  
Títol Nre. places Centre  
Grau en Direcció d'Empreses en l'Àmbit Digital/Digital Business 40 Escola Superior de Gestió Comercial i Màrqueting  
(C.A. ESIC)  
  
  
MÀSTER  
Títol Nre. places Centre  
Màster Universitari en Enginyeria Electrònica 60 Escola Politècnica Superior d'Elx  
Màster Universitari en Erasmus Mundus en Cosmètica Traslacional i Ciències Dermatològiques // European Master in Translational Cosmetic and Dermatological Sciences per la Universitat Miguel Hernández d'Elx; Humboldt-Universität zu Berlin (Alemanya); Università degli Studi del Piemonte Orientale «Amedeo Avogadro» (Itàlia) i Université de Namur (Bèlgica). 30 IDiBe (Institut d'Investigació, Desenvolupament i Innovació en Biotecnologia Sanitària d'Elx)